《满庭芳 游塘西丁山湖，复至超山观古梅》
清代·俞庆曾

燕剪双开，扁舟独往，丁湖别具清幽。小桥撑入，香色目难收。

始清江南好景，从今后、不羡罗浮。香雪海，舒怀一笑、心迹可盟鸥。

凭高，回首望，青山重叠，知是杭州。问缟衣仙子，几世清修。

遥指山腰疏影，恍疑是、身在瀛洲。蓬莱顶，惭余未及，踏翠一来游。

作者简介：俞庆曾，字吉初，号琴愔，德清人。上元光绪戊子举人宗舜年继室。有《绣墨轩遗稿》。